Rješenje Općeg suda (sedmo vijeće) od 10. listopada 2023. – Sberbank/SRB
(predmet T-527/22)(1)
„Tužba za poništenje – Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Sanacijski postupak koji se primjenjuje u slučaju propasti ili vjerojatne propasti subjekta – SRB-ova odluka o nedonošenju sanacijskog programa – Dioničari – Nepostojanje izravnog utjecaja – Nedopuštenost”
Tužba za poništenje – Fizičke ili pravne osobe – Akti koji se na njih izravno i osobno odnose – Izravan utjecaj – Kriteriji – Odluka Jedinstvenog sanacijskog odbora (SRB) o nedonošenju sanacijskog programa za kreditnu instituciju – Utvrđivanje eventualne izravne naravi učinaka navedene odluke na pravni položaj dioničara navedene poslovne jedinice – Nepostojanje utjecaja na pravo dioničara na primanje dividendi i sudjelovanje u upravljanju tom kreditnom institucijom – Nepostojanje izravnog utjecaja – Nedopuštenost
(čl. 263. st. 4. UFEU-a; Uredba Europskog parlamenta i Vijeća br. 806/2014)
(t. 24., 26.-30., 48.)
Izreka
1.
Tužba se odbacuje kao nedopuštena.
2.
Obustavlja se postupak odlučivanja o zahtjevu za intervenciju koji je podnijela Europska središnja banka (ESB).
3.
Društvo Sberbank of Russia PAO snosit će vlastite troškove i troškove Jedinstvenog sanacijskog odbora (SRB), osim troškova koji se odnose na intervencijski zahtjev.
4.
Društvo Sberbank of Russia, SRB i ESB snosit će vlastite troškove koji se odnose na intervencijski zahtjev.
1SL C 441, 21. 11. 2022.